OpenLLM-France/wikimedia huggingface dataset:
# Blinkity Blank

Blinkity Blank és un curtmetratge d'animació del 1955 creat per Norman McLaren per al National Film Board of Canada. Va guanyar, entre altres premis, tant la Palma d'Or al millor curtmetratge al 8è Festival Internacional de Cinema de Canes i el Premi BAFTA a la millor pel·lícula d’animació.

## Producció

Gravat directament en negre sobre la pel·lícula, Blinkity Blank inclou una banda sonora que combina jazz d'improvisació del compositor Maurice Blackburn juntament amb so gràfic creat per McLaren ratllant a la pista de so òptic de la pel·lícula.
La pel·lícula presenta línies, punts i altres formes abstractes, juntament amb fruites, arbres, planetes i pollastres, aquests últims apareixen extensament en una altra pel·lícula dibuixada a mà de McLaren Hen Hop, que parpellegen dins i fora de l’existència, o fusionar-se o modular amb altres formes. McLaren també va deixar alguns fotogrames en blanc, que va descriure com "esquitxant la banda buida del temps".

## Premis

* 8è Festival Internacional de Cinema de Canes: Palma d'Or al millor curtmetratge, 1955
* 9ns Premis BAFTA, Londres: Premi BAFTA a la millor pel·lícula d'animació, 1956
* Festival Internacional de Cinema de Berlín, Berlín: Ós de Plata, 1955
* Festival Internacional de Cinema Franco-americà, París: Quart Premi, 1955
* Festival Internacional de Cinema d'Edimburg, Edimburg: Diploma de mèrit, 1955
* Festival Internacional de Cinema de Ciutat del Cap, Ciutat del Cap: Certificat de Mèrit, Documental, 1955
* Festival Internacional de Cinema de Durban, Durban: Certificat de Mèrit, Documental, 1955
* SODRE Festival Internacional de Pel·lícules Documentals i Experimentals, Montevideo: Primera Menció Honorífica, Pel·lícules Experimentals, 1956

## Referències

* ↑ «Festival de Cannes: Blinkity Blank». festival-cannes.com. [Consulta: 14 març 2011].
* ↑ «Blinkity Blank». Collection. National Film Board of Canada. [Consulta: 7 octubre 2010].
* ↑ Rist, Peter. Guide to the Cinema(s) of Canada. Greenwood Publishing, 2001, p. 18. ISBN 0-313-29931-5.
* ↑ Schaffer, Bill «The Riddle of the Chicken: The Work of Norman McLaren». Senses of Cinema, 35, 2005.

## Enllaços externs

* Vegeu Blinkity Blankal web de la NFB
# Benet Biscop

Benet Biscop (Northumbria, 628 - 12 de gener de 690) fou un monjo benedictí britànic. És venerat com a sant per diferents confessions cristianes. Fou el mestre de Beda el Venerable, quan aquest li fou confiat, amb set anys, pels seus pares perquè l'instruís.
Benedictus Biscop era oficial del rei Oswiu de Northúmbria, però als 25 anys va decidir de fer-se monjo benedictí. En 674 va fundar un monestir dedicat a Sant Pere a Wearmouth (Sunderland), en terres donades per Egfred de Northumbria, fill d'Oswiu, i hi formà una biblioteca, que reuní més de 200 llibres (una gran quantitat, llavors). En 682, fundà un nou monestir, dedicat a Sant Pau, a Jarrow. Tots dos van convertir-se en importants centres de cultura a l'època. Foren els primers edificis eclesiàstics en pedra de la Gran Bretanya, i els primers on s'emprà el vidre. Les biblioteques i scriptoria dels dos monestir es van fer famosos pels manuscrits que s'hi copiaren, com el Codex Amiatinus (avui a Florència).
Anà sis cops com a pelegrí a Roma, i en els viatges estudià la vida i els costums dels monestirs d'altres llocs, per tal de millorar el model monàstic anglès. Recollí gran quantitat de llibres, documents, pintures, relíquies de sant, paraments sacres i objectes per als seus monestir, per introduir els estils de culte de l'Església romana. En tornar del sisè pelegrinatge, trobà que una epidèmia havia causat moltes baixes als dos monestirs.
Els tres últims anys de vida els passà al llit, malalt. Hi morí el 690 als 62 anys.
* Monestir de S. Pau de Jarrow
* S. Pere de Wearmouth en l'actualitat
* Abadia de Thorney, on fou portat el cos de Benet Biscop

## Bibliografia

* Beda el Venerable. Vita quinque sanctorum abbatum,
* Beda. Lives of the Abbots of Wearmouth and Jarrow. Arxivat 2012-03-24 a Wayback Machine.
* Catholic Online
# Benet

«Benet» té aquests significats:
Viccionari
# Borda del Roi

«Borda del Roi» té aquests significats:
* Borda del Roi (Abella de la Conca), borda al terme municipal d'Abella de la Conca, de la comarca del Pallars Jussà
* Borda del Roi (la Pobla de Segur), borda al terme municipal de la Pobla de Segur, de la comarca del Pallars Jussà
* Borda del Roi (Sossís), borda del poble de Sossís, al terme municipal de Conca de Dalt, de la comarca del Pallars Jussà
# Brachyhypopomus beebei

Brachyhypopomus beebei és una espècie del gènere de peixos elèctrics d'aigua dolça Brachyhypopomus. Pertany a la família dels Hipopòmides i a l'ordre dels Gimnotiformes. Es distribueix en aigües temperades i càlides de les aigües septentrionals i centrals d'Amèrica del Sud. Els espècimens poden arribar a fer 35 cm de llarg.

## Taxonomia

L'espècie va ser descrita per primera vegada l'any 1944 per l'ictiòleg Leonard Peter Schultz.

## Distribució i hàbitat

Aquesta espècie es distribueix des dels drenatges atlàntics de les Guaianes fins a la conca de la Plata, tot passant per l'Amazònia.
Habita en aigües de clima tropical i subtropical i amb vegetació flotant, i s'alimenta d'insectes i petits crustacis.

## Referències

* ↑ Brachyhypopomus beebei en FishBase (Ranier Froese y Daniel Pauly, eds.), en inglés. Consultado el 6 de octubre de 2013.
* ↑ Schultz, L. P. (1944). Two new species of fishes (Gymnotidae, Loricariidae) from Caripito, Venezuela. Zoologica, Scientific Contributions of the New York Zoological Society v. 29 (pt 1, no. 5): 39-44, Pl. 1.
* ↑ Alonso, L. E. and H. J. Berrenstein (2006). A Rapid Biological Assessment of the Aquatic Ecosystems of the Coppename River Basin, Suriname. RAP Bull. Of Biol. Assessment 39:114-117.
* ↑ Planquette, P., P. Keith and P.-Y. Le Bail (1996). Atlas des poissons d'eau douce de Guyane. Tome 1. Collection Patrimoines Naturels 22: 429p. Paris: Publications scientifiques du Muséum national d'Histoire naturelle.
* ↑ Albert, J. S. (2003). Hypopomidae (Bluntnose knifefishes). p. 494-496. In R.E. Reis, S.O. Kullander and C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
# Benet Julià i Ros

Benet Julià i Ros (Torroella de Montgrí, el Baix Empordà, febrer de 1727 - Montserrat, el Bages, 5 de desembre del 1787) fou un músic i compositor català de l'escola de Montserrat.
Va ser batejat com a Genís Julià, i vers el 1736 o 1737 entrà a formar part de l'Escolania de Montserrat; hi estudià amb el mestre d'escolans, Benet Esteve. Allà fou condeixeble d'Antoni Soler i s'hi estigué fins al 1745. Aquest darrer any entrà al monestir per ser-ne monjo, concretament el 29 de desembre, firmant la cèdula de professió monàstica el 1746. A partir de 1754 fou l'organista de l'abadia. S'ignora la data del seu accés al magisteri de l'escolania, però és molt probable que substituís a Josep Martí el 1763, quan va morir, abans del nomenament d'Anselm Viola, el qual tingué lloc entre els anys 1763 i 1767.

## Obres i estil

Malgrat que no es conserven gaires de les seves obres, en elles es mostra com un compositor coneixedor tant de la tècnica polifònica antiga com de l'estil italianitzant i classicista de la seva època. Pel que fa a l'àmbit de la polifonia coral s'adscriu a l'estil de l'època, utilitzant principalment la textura homòfona. Entre les peces que va escriure, les quals eren principalment per a orgue i clavicèmbal, destaquen una sonata per a clarins, una Missa de difunts i un Miserere, ambdós per a doble cor i orquestra. Segons les paraules de Daniel Codina, en aquesta segona obra Benet Julià aconsegueix «una atmosfera dramàtica, expressiva... dins del seu estil de recerca innovadora dins del camp harmònic».
Tingué per deixebles els futurs músics i compositors Narcís Casanoves, Maur Ametller, Felip Jaumandreu i Francesc Juncà (o Francesc Joncar, segons grafies).

## Obres publicades
### Misses

* Missa de difunts

### Oficis

* Ofici i Vespres de difunts

### Motets

* O sacrum convivium

### Responsoris

* Beata dei genitrix Maria
* Quem vidistis, pastores?

### Salms

* In exitu Israel

### Orgue

* Tocata

## Bibliografia

* Mestres de l'Escolania de Montserrat XIII, Benet Julià, Obres completes I. Barcelona: Publicacions de l'Abadia de Montserrat - Departament de Cultura de la Generalitat de Catalunya, 1989. ISBN 84-7826-034-X.
* Mestres de l'Escolania de Montserrat XIV, Benet Julià, Obres completes II. Barcelona: Publicacions de l'Abadia de Montserrat - Departament de Cultura de la Generalitat de Catalunya, 1991. ISBN 978-84-7826-267-0.
* Diccionario de la música española e hispanoamericana

## Notes

* ↑ En la bibliografia se'l cita, en ocasions, com a Benet Julià i Julià, però en la introducció del volum I de la seva obra completa, de Daniel Codina, s'indica que la seva mare es deia Maria Ros

## Enllaços externs

* Obres de Benet Julià a l'IFMuC
# Benet Mas i Vaquer

Benet Mas i Vaquer de Son Montserrat (Santa Maria del Camí, 1932-1987), va ser un ceramista i escultor.
Després de fer estudis al seminari va ajudar els seus pares a les feines pageses de la propietat familiar, Son Monserrat. A finals dels anys seixanta va ser regidor i, de manera temporal, batle de Santa Maria. Després va destacar com a ceramista i escultor. La seva darrera etapa es va dedicar quasi per complet al treball del fang, en el qual aconseguí una obra original, marcada per la simplicitat i l'expressió de la força dels elements naturals.
En el darrer quart del segle xx, a partir de la iniciativa i treball de recerca històrica i musicològica de Gregori Negre i Bover, contribuí amb Carme Hermoso a la recuperació de l'ocarina, instrument musical popularitzat a Mallorca a finals del s. XIX.

## Referències

* ↑ PIPIÓ, Elisenda. Amb el so de l'ocarina a Son Montserrat. "Coanegra" 42 (1987)15.
* ↑ Garau Moranta, Bartomeu L'ocarina a Mallorca Sportulis 11 (2005) 5 L'ocarina en el temps Arxivat 2013-06-21 a Wayback Machine.

## Enllaços externs

* Premi Benet Mas Arxivat 2012-06-27 a Wayback Machine.
# Bucolió

Bucolió (grec antic: Βουκολιών) fou un lloc d'Arcàdia a la vall del riu Alfeu on es van retirar els habitants de Mantinea després de ser derrotats per Tègea el 423 aC. La seva situació és desconeguda, però era pròxima al lloc on després es va construir Megalòpolis.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. Enciclopèdia Catalana - Fundació Institut Cambó, 2015, p. 434. ISBN 9788441224223.
* ↑ Smith, William (ed.). «Bucolion». Dictionary of Greek and Roman Geography (1854). [Consulta: 29 gener 2021].
# Bucoda

Bucoda és una població dels Estats Units a l'estat de Washington. Segons el cens del 2000 tenia 628 habitants.

## Demografia

Segons el cens del 2000, Bucoda tenia 628 habitants, 219 habitatges, i 169 famílies. La densitat de població era de 551,1 habitants per km².
Dels 219 habitatges en un 37% hi vivien nens de menys de 18 anys, en un 56,6% hi vivien parelles casades, en un 15,1% dones solteres, i en un 22,8% no eren unitats familiars. En el 13,7% dels habitatges hi vivien persones soles el 4,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,87 i el nombre mitjà de persones que vivien en cada família era de 3,18.
Per edats la població es repartia de la següent manera: un 29,8% tenia menys de 18 anys, un 8,8% entre 18 i 24, un 29,6% entre 25 i 44, un 23,4% de 45 a 60 i un 8,4% 65 anys o més.
L'edat mediana era de 34 anys. Per cada 100 dones de 18 o més anys hi havia 117,2 homes.
La renda mediana per habitatge era de 34.286 $ i la renda mediana per família de 32.708 $. Els homes tenien una renda mediana de 36.071 $ mentre que les dones 22.321 $. La renda per capita de la població era de 16.613 $. Aproximadament el 18,5% de les famílies i el 25,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bucoda». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Bucoda». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Breuil (Somme)

Breuil és un municipi francès situat al departament del Somme i a la regió dels Alts de França. L'any 2007 tenia 50 habitants.

## Demografia
### Població

El 2007 la població de fet de Breuil era de 50 persones. Hi havia 20 famílies de les quals 4 eren unipersonals (4 dones vivint soles i 4 dones vivint soles), 4 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 27 habitatges, 18 eren l'habitatge principal de la família, 6 eren segones residències i 3 estaven desocupats. Tots els 27 habitatges eren cases. Dels 18 habitatges principals, 13 estaven ocupats pels seus propietaris i 5 estaven llogats i ocupats pels llogaters; 2 tenien tres cambres, 4 en tenien quatre i 12 en tenien cinc o més. 15 habitatges disposaven pel capbaix d'una plaça de pàrquing. A 6 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Breuil el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 8 | 60 a 64 | 4 |
| 0 | 55 a 59 | 4 |
| 4 | 50 a 54 | 0 |
| 0 | 45 a 49 | 4 |
| 4 | 40 a 44 | 4 |
| 0 | 35 a 39 | 0 |
| 4 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 12 | 15 a 19 | 0 |
| 0 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 38 persones, 27 eren actives i 11 eren inactives. De les 27 persones actives 24 estaven ocupades (15 homes i 9 dones) i 3 estaven aturades (1 home i 2 dones). De les 11 persones inactives 3 estaven jubilades, 3 estaven estudiant i 5 estaven classificades com a «altres inactius».

### Activitats econòmiques

L'any 2000 a Breuil hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Breuil a l'INSEE.
* Évolution et structure de la population Fitxa amb el detall de dades de Breuil a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.

## Enllaços externs

* Breuil a Pays Neslois Arxivat 2014-11-09 a Wayback Machine.
# Bubó

Un bubó (del grec: boubôn, "engonal") (en plural: bubons) és la inflamació del gangli limfàtic. Es troba en infeccions com ara la pesta bubònica, la gonorrea, la tuberculosi o la sífilis. És similar en aparença a una butllofa enorme, i generalment apareix sota de l'aixella, a l'engonal o al coll.
Segons els registres històrics, els bubons eren característics de la pandèmia responsable de la Pesta negra i potser d'altres pandèmies antigues. En el moment d'aquestes pandèmies antigues, els metges creien que era necessari rebentar aquests bubons. però, a la medicina moderna aquest tractament es considera inútil o perjudicial, ja que, de fet, el lloc de la punció pot deixar al pacient en major risc d'una infecció perillosa i els líquids dels bubons poden encomanar la malaltia a altres persones.
Els bubons rarament requereixen cap tipus d'atenció local, sinó que retrocedeixen amb l'ús de la teràpia antibiòtica sistèmica.
# Bunhar

Bunhar és un riu de la província del Panjab al Pakistan. Neix a la regió de Dhanni amb la unió de diversos rierols, i passa per les muntanyes Diljabba, el pas de Gora Galli entre les muntanyes Tilla i les muntanyes Garjak, i finalment desaigua al riu Jhelum, prop de Darapur.

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Ca l'Orri (Caldes de Malavella)

Ca l'Orri és una masia del Veïnat de Dalt de Caldes de Malavella (Selva), situada molt a prop de Can Pla i Can Xiberta. És una obra inclosa en l'Inventari del Patrimoni Arquitectònic de Catalunya.

## Descripció

Té dues plantes i altres edificacions annexes. El teulat és a dues aigües amb teula àrab. La façana és arrebossada (a sota, mur de maçoneria). Les cantonades són de pedra escairada vista, i amb cadena cantonera formada per blocs de pedra picada. La porta principal és en arc de mig punt i grans dovelles; la secundària té les mateixes característiques però amb una petita motllura. Les finestres són rectangulars amb llinda, ampit i brancals de pedra. Actualment s'hi estan realitzant algunes reformes.

## Referències

* 1 2 3 4 «Ca l'Orri». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 octubre 2014].
# Bowlegs

Bowlegs és un poble dels Estats Units a l'estat d'Oklahoma. Segons el cens del 2000 tenia 371 habitants.

## Demografia

Segons el cens del 2000, Bowlegs tenia 371 habitants, 148 habitatges, i 108 famílies. La densitat de població era de 38,1 habitants per km².
Dels 148 habitatges en un 25,7% hi vivien nens de menys de 18 anys, en un 56,1% hi vivien parelles casades, en un 10,1% dones solteres, i en un 27% no eren unitats familiars. En el 23% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,97.
Per edats la població es repartia de la següent manera: un 25,6% tenia menys de 18 anys, un 6,5% entre 18 i 24, un 23,5% entre 25 i 44, un 29,9% de 45 a 60 i un 14,6% 65 anys o més.
L'edat mediana era de 40 anys. Per cada 100 dones de 18 o més anys hi havia 90,3 homes.
La renda mediana per habitatge era de 26.250 $ i la renda mediana per família de 28.333 $. Els homes tenien una renda mediana de 22.125 $ mentre que les dones 16.354 $. La renda per capita de la població era de 12.459 $. Entorn del 15,5% de les famílies i el 24% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bowlegs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Bowlegs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Bowie (Texas)

Bowie és una població dels Estats Units a l'estat de Texas. Segons el cens del 2000 tenia 5.219 habitants.

## Demografia

Segons el cens del 2000, Bowie tenia 5.219 habitants, 2.106 habitatges, i 1.392 famílies. La densitat de població era de 531,7 habitants/km².
Dels 2.106 habitatges en un 30,2% hi vivien nens de menys de 18 anys, en un 51,5% hi vivien parelles casades, en un 10,6% dones solteres, i en un 33,9% no eren unitats familiars. En el 31,2% dels habitatges hi vivien persones soles el 18,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,98.
Per edats la població es repartia de la següent manera: un 25% tenia menys de 18 anys, un 7,8% entre 18 i 24, un 24,1% entre 25 i 44, un 20,5% de 45 a 60 i un 22,6% 65 anys o més.
L'edat mediana era de 40 anys. Per cada 100 dones de 18 o més anys hi havia 79,3 homes.
La renda mediana per habitatge era de 29.452 $ i la renda mediana per família de 37.116 $. Els homes tenien una renda mediana de 30.870 $ mentre que les dones 19.506 $. La renda per capita de la població era de 14.950 $. Aproximadament l'11,6% de les famílies i el 14,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bowie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Bowie». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# CBC

CBC té els següents significats:
* Coordinadora Barcelona Comunicació, unió de les televisions de districte de Barcelona, antecedent de Barcelona TV
* Canadian Broadcasting Corporation, corporació pública de ràdio i televisió del Canadà
* Chubu-Nippon Broadcasting, operador de ràdio i televisió amb seu a Nagoya (Japó)
* Cipher Block Chaining, un mode de xifratge per blocs
# CD49d

CD49d és una subunitat de la integrina alfa. Compon la meitat del receptor limfocític α4β1.

## Interaccions

La CD49d ha demostrat que interacciona amb la LGALS8 i la Paxillin.

## Referències

* 1 2 3 GRCh38: Ensembl release 89: ENSG00000115232 - Ensembl, May 2017
* 1 2 3 GRCm38: Ensembl release 89: ENSMUSG00000027009 – Ensembl, May 2017
* ↑ «Human PubMed Reference:». National Center for Biotechnology Information, U.S. National Library of Medicine.
* ↑ «Mouse PubMed Reference:». National Center for Biotechnology Information, U.S. National Library of Medicine.
* ↑ Hadari, Y R; Arbel-Goren R, Levy Y, Amsterdam A, Alon R, Zakut R, Zick Y «Galectin-8 binding to integrins inhibits cell adhesion and induces apoptosis». J. Cell. Sci., (Pt 13), 113, juliol 2000, pàg. 2385–97. ISSN: 0021-9533. PMID: 10852818.
* ↑ Han, J; Liu S, Rose D M, Schlaepfer D D, McDonald H, Ginsberg M H «Phosphorylation of the integrin alpha 4 cytoplasmic domain regulates paxillin binding». J. Biol. Chem., 276, 44, novembre 2001, pàg. 40903–9. DOI: 10.1074/jbc.M102665200. ISSN: 0021-9258. PMID: 11533025.
* ↑ Liu, Shouchun; Kiosses William B, Rose David M, Slepak Marina, Salgia Ravi, Griffin James D, Turner Christopher E, Schwartz Martin A, Ginsberg Mark H «A fragment of paxillin binds the alpha 4 integrin cytoplasmic domain (tail) and selectively inhibits alpha 4-mediated cell migration». J. Biol. Chem., 277, 23, juny 2002, pàg. 20887–94. DOI: 10.1074/jbc.M110928200. ISSN: 0021-9258. PMID: 11919182.

## Enllaços externs

* «CD49d» (en anglès). Medical Subject Headings.